Projektas

|  |
| --- |
| **UKMERGĖS RAJONO SAVIVALDYBĖS****TARYBA** |
|  |
| **SPRENDIMAS****DĖL SKAIDRIOS ASMENS SVEIKATOS PRIEŽIŪROS ĮSTAIGOS VARDO SUTEIKIMO**  |
|  |
| 2021 m. balandžio d. Nr.  |
| Ukmergė  |

Vadovaudamasi Lietuvos Respublikos sveikatos priežiūros įstaigų įstatymo 152 straipsnio 2 dalies 4 punktu ir Skaidrios asmens sveikatos priežiūros įstaigos vardo suteikimo tvarkos aprašu, patvirtintu Lietuvos Respublikos sveikatos apsaugos ministro 2015 m. sausio 26 d. įsakymu Nr. V-65 „Dėl Skaidrios asmens sveikatos priežiūros įstaigos vardo suteikimo tvarkos aprašo patvirtinimo“ su pakeitimais, Ukmergės rajono savivaldybės tarybos 2021 m. kovo 25 d. sprendimu Nr. 7-75 „Dėl Skaidrios asmens sveikatos priežiūros įstaigos vardo suteikimo tvarkos aprašo patvirtinimo“ ir komisijų, sudarytų įvertinti įstaigų atitiktį skaidrios asmens sveikatos priežiūros įstaigos vardo suteikimo kriterijams, siūlymu, nusprendžia:

1. Suteikti skaidrios asmens sveikatos priežiūros įstaigos vardą VšĮ Ukmergės ligoninei ir įtraukti į skaidrių asmens sveikatos priežiūros įstaigų sąrašą;
2. Suteikti skaidrios asmens sveikatos priežiūros įstaigos vardą VšĮ Ukmergės pirminės sveikatos priežiūros centrui ir įtraukti į skaidrių asmens sveikatos priežiūros įstaigų sąrašą.

Savivaldybės  meras

Projektą parengė

Vyr. specialistė, laikinai vykdanti

savivaldybės gydytojo pareigas Inga Pračkailė

|  |  |  |
| --- | --- | --- |
| Forma patvirtinta Ukmergės rajono savivaldybės administracijos direktoriaus 2017 m. rugsėjo 27 d. įsakymu Nr. 13-1536

|  |
| --- |
|  |
| **UKMERGĖS RAJONO SAVIVALDYBĖS TARYBOS  SPRENDIMO  PROJEKTO** **„DĖL SKAIDRIOS ASMENS SVEIKATOS PRIEŽIŪROS ĮSTAIGOS VARDO SUTEIKIMO“** |

 |
| **AIŠKINAMASIS RAŠTAS** |
|  |
| 2021 m. balandžio d.    |
| Ukmergė |

1. **Sprendimo projekto rengimo pagrindas:** Vadovaujantis Lietuvos Respublikos sveikatos priežiūros įstaigų įstatymo 152 straipsnio 2 dalimi, vienas iš viešųjų įstaigų, teikiančių asmens sveikatos priežiūros paslaugas, veiklos rezultatų vertinimo rodiklių yra įstaigoje taikomos kovos su korupcija priemonės. Rodiklio siektina reikšmė, patvirtinta Lietuvos Respublikos sveikatos apsaugos ministro 2020 m. rugpjūčio 18 d. įsakymu V-1865 „Dėl Lietuvos nacionalinės sveikatos sistemos viešųjų ir biudžetinių įstaigų, teikiančių asmens sveikatos priežiūros paslaugas, veiklos rezultatų vertinimo rodiklių 2020 metų siektinų reikšmių patvirtinimo“, yra suteiktas skaidrios asmens sveikatos priežiūros įstaigos vardas.

Lietuvos Respublikos Sveikatos apsaugos ministro 2015 m. sausio 26 d. įsakymo Nr. V-65 „Dėl skaidrios asmens sveikatos priežiūros įstaigos vardo suteikimo tvarkos aprašo patvirtinimo“ su pakeitimais 2 punktu, savivaldybėms yra rekomenduojama pasitvirtinti asmens sveikatos priežiūros įstaigų, kurių savininkė (dalininkė) yra savivaldybė, skaidrios asmens sveikatos priežiūros įstaigos vardo suteikimo tvarkos aprašą ir įvertinti ASPĮ korupcijos indeksus ir atitiktį  skaidrios asmens sveikatos priežiūros įstaigos vardo suteikimo kriterijams. 2021-03-25 savivaldybės tarybos sprendimu Nr. 7-75 buvo patvirtintas Skaidrios asmens sveikatos priežiūros įstaigos vardo suteikimo tvarkos aprašas, kuriame numatyti ASPĮ atsparumo korupcijai indekso nustatymo kriterijai, kuriuos įvertinus įstaigoms suteikiamas ASPĮ skaidrios asmens sveikatos priežiūros įstaigos vardas, kandidatės gauti skaidrios asmens sveikatos priežiūros įstaigos vardą ar asmens sveikatos priežiūros įstaigos, turinčios korupcijos rizikos veiksnių, statusas.Komisijos, atlikusios įstaigų vertinimą pagal apraše numatytus kriterijus protokoliniu sprendimu nusprendė siūlyti Savivaldybės tarybai suteikti VšĮ Ukmergės ligoninei ir VšĮ Ukmergės PSPC skaidrios įstaigos vardą ir įtraukti į skaidrių asmens sveikatos priežiūros įstaigų sąrašą.

**2. Sprendimo projekto tikslas ir esmė:** Įvertinti, nustatyti ir suteikti/nesuteikti Savivaldybei pavaldžioms asmens sveikatos priežiūros įstaigoms skaidrios įstaigos vardą.

**3. Šiuo metu galiojančios ir teikiamu projektu siūlomos naujos nuostatos (esant galimybei – lyginamasis variantas):** pateikiamas lyginamasis variantas.

**4. Sprendimui įgyvendinti reikalingos lėšos ir galimi finansavimo šaltiniai:** nėra.

 **5. Priėmus sprendimą laukiami rezultatai, galimos pasekmės:** Ukmergės rajono savivaldybei pavaldžių asmens sveikatos priežiūros įstaigoms bus suteiktas skaidrios įstaigos vardas.

 **6. Priimtam sprendimui įgyvendinti reikalingi papildomi teisės aktai (priimti, pakeisti, panaikinti):** nereikia.

 **7. Lietuvos Respublikos korupcijos prevencijos įstatymo 8 straipsnio 1 dalyje numatytais atvejais - sprendimo projekto antikorupcinis vertinimas:** nenumatomas.

 **8. Kai sprendimo projektu numatoma reglamentuoti iki tol nereglamentuotus santykius, taip pat kai iš esmės keičiamas teisinis reguliavimas – sprendimo projekto numatomo teisinio reguliavimo poveikio vertinimas:** nenumatomas.

 **9. Sekretoriatas priimtą sprendimą pateikia:** sprendimo projekto rengėjui.

 **10. Aiškinamojo rašto priedai:** nėra.

Vyr. specialistė, laikinai vykdanti

savivaldybės gydytojo pareigas Inga Pračkailė